З таго часу міліцыянты рабілі некалькі спробаў, каб зьмясьціць Левінава за краты. 26 сакавіка, адразу па затрыманьні, яго завезьлі ў ІЧУ, аднак празь некалькі гадзінаў ён трапіў на «хуткай дапамозе» ў шпіталь. Праблемы зь ціскам сталі падставай і для адтэрміноўкі судовага працэсу над праваабаронцам. Толькі 17 красавіка, прычым у адсутнасьць самога Левінава, судзьдзя Кастрычніцкага райсуду Іна Грабоўская пастанавіла пакараць праваабаронцу арыштам.